stanford-oval/wikipedia huggingface dataset:
שקרים קטנים גדולים (סדרת טלוויזיה)
הפצה > חידוש הסדרה

בתחילה, הסדרה תוכננה לעלות לשידור כמיני סדרה ולהסתיים לאחר שבעת פרקיה. בעקבות המועמדויות לפרסי האמי, ריס וית'רספון אמרה ש"כרגע אני חושבת שזה די שלם, אני מרגישה ממש טוב עם המצב עכשיו, ואם זה כל מה שהיה, זה דבר יפה שכולנו השגנו ביחד", בעוד שואלה התנגד נחרצות לרעיון להפיק עונה שנייה לסדרה ואמר ש"אין שום טעם לעשות עונה שנייה. זה היה אמור להיות עסקה חד פעמית, וזה מסתיים בצורה שבה הקהל יכול לדמיין מה יכול לקרות. אם נעשה עונה שנייה, נשבור את הדבר היפה הזה ונקלקל אותו". מאוחר יותר, כשהסדרה זכתה לשבחי הביקורת, הוא שינה את דעתו ואמר ש"זה יהיה נהדר להתאחד מחדש עם הקבוצה ולעשות את זה. האם נוכל לעשות את זה, כולנו יחד? הלוואי."
ביולי 2017, שבועיים לאחר שהסדרה הועמדה לפרס אמי עבור מיני הסדרה הטובה ביותר, רשת "HBO" חשפה כי הפקת עונה שנייה היא בגדר אפשרות, ושמוריארטי התבקשה לכתוב סיפור עבורה. בדצמבר 2017, לאחר שההצבעות עבור פרסי בחירת הקהל של המבקרים ופרסי גלובוס הזהב נגמרו, "HBO" חידשה באופן רשמי את הסדרה לעונה שנייה בת שבעה פרקים שייכתבו על ידי דייוויד אי קלי ויבוימו על ידי אנדריאה ארנולד, בעוד שואלה יישאר על תקן המפיק בפועל של הסדרה. נוסף לכך, נודע שמריל סטריפ תצטרף לצוות השחקנים בדמותה של אמו של פרי רייט, בגילומו של אלכסנדר סקושגורד.
ההכרזה על העונה השנייה, ובמיוחד עיתוי ההכרזה על העונה השנייה, עוררה את זעמם של מפיקים של מיני סדרות יריבות שהתחרו נגד הסדרה על הפרסים בקטגוריות הקשורות למיני סדרות. מיד לאחר החלטת "HBO" להפיק עונה שנייה לסדרה, גילדת המפיקים של אמריקה שינתה את הסיווג המקורי של הסדרה ממיני סדרה לסדרת דרמה עבור טקס הפרסים שלהם לשנת 2018.
נכון לנובמבר 2024, עונה שלישית של הסדרה נמצאת בשלבי פיתוח, ותלויה בהוצאת ספר נוסף מאת הסופרת ליאן מוריארטי. ניקול קידמן וריס וית'רספון מעורבות באופן פעיל בפיתוח העונה השלישית של הסדרה, כשקידמן ציינה שבתה עודדה את הפקת העונה החדשה.
ביקורות

הסדרה התקבלה בביקורות חיובית רבות מהמבקרים. באתר הביקורות "Rotten Tomatoes", הסדרה מחזיקה בדירוג של 93% עם דירוג ממוצע של 8.07 מתוך 10, בהתבסס על 108 ביקורות. הקונצנזוס הביקורתי של האתר כתב ש"מצחיקה וממכרת מאוד, שקרים קטנים גדולים הוא מסע מתפתל, מרגש, מאיר עיניים בראשות צוות שחקנים ממדרגה ראשונה." האתר "Metacritic", שמשתמש בשקלול ממוצע, נתן לסדרה ציון של 75 מתוך 100, על בסיס 42 ביקורות, ציון המציין "ביקורות חיובית לרוב".
המגזין "טיים" ציין את הסדרה ברשימת "עשרת סדרות הטלוויזיה משנת 2017 הטובות ביותר".
מדיה > פסקול

הפסקול של העונה הראשונה הופץ באופן מקוון בחנויות גוגל פליי ואייטונז ב-31 במרץ 2017.
מדיה > מדיה ביתית

עונתה הראשונה של הסדרה הופצה על גבי DVD ו-Blu-ray ב-1 באוגוסט 2017.
מחזור ארבע פעימות

מחזור ארבע פעימות הוא סיווג של מנוע בעירה פנימית. מנוע ארבע פעימות פועל בצורה מחזורית. כל מחזור מורכב מארבע פעימות, שרק אחת מהן מספקת כוח לצרכן. מנוע ארבע פעימות  משמש להנעת מכוניות, אופנועים, כלי שיט גדולים וכלי טיס. מנועי ארבע פעימות בדרך כלל שקטים יותר ובעלי נפח גדול בהשוואה למנועי שתי הפעימות.
אופן הפעולה

מנוע ארבע פעימות מבצע את עבודתו על ידי ארבעה מהלכי בוכנה, שנעה בתוך הצילינדר: יניקה, דחיסה, עבודה, פליטה.
בראש כל גליל שני שסתומים - שסתום יניקה ושסתום פליטה. כיום נפוצים גם מנועים בעלי ארבעה שסתומים - שני שסתומי פליטה ושני שסתומי יניקה. כך ניתן לשפר את טיב הבערה מבלי צורך להגדיל את נפח המנוע.
אופן הפעולה > פעולות במחזור עבודה אחד

במהלך פעימת היניקה שסתום היניקה פתוח והבוכנה יורדת עד לנקודה התחתונה ביותר (נקודה מתה תחתונה - נמ"ת). כתוצאה מכך הנפח בגליל גדל ותת-הלחץ גורם לתערובת הבערה - במנועי בנזין: תערובת של בנזין ואוויר מהמאייד, במנועי דיזל: אוויר נקי - להיכנס לחלל הצילינדר.
במהלך פעימת הדחיסה שני השסתומים סגורים והבוכנה עולה, בכוח האינרציה מהמהלך הקודם (ובמהלך ראשון - מהכוח שניתן לה על ידי המתנע). כתוצאה מכך נפח תערובת הבערה בגליל קטן, הלחץ והטמפרטורה עולים. 
 לקראת סוף המהלך של הבוכנה כלפי מעלה, ניצתת התערובת. במנועי בנזין התערובת ניצתת על ידי ניצוץ שיוצר המצת, ובמנועי דיזל מוזרק למערכת סולר אשר ניצת כתוצאה מהטמפרטורה הגבוהה שיוצר תהליך הדחיסה.
פיצוץ התערובת בגליל יוצר הדף הגורם לבוכנה לרדת שוב, ולהפוך את האנרגיה של הפיצוץ לאנרגיה קינטית היוצרת תנועה קווית, שהטלטל הופך לתנועה סיבובית ומסובב את גל הארכובה (ציר המנוע), אשר מחובר לגלגלים. מהלך זה נקרא פעימת עבודה, והוא המהלך היחידי מבין ארבעת מהלכי הבוכנה שבו הבוכנה מניעה את ציר המנוע.
במהלך פעימת הפליטה שסתום הפליטה נפתח והבוכנה עולה עד לנקודה העליונה ביותר (נקודה מתה עליונה - נמ"ע), כתוצאה מהאינרציה ממהלך העבודה. כתוצאה מכך הנפח בצילינדר קטן והגזים השרופים נפלטים החוצה דרך השסתום לכיוון סעפת הפליטה והמפלט.
לאחר מכן הבוכנה שוב מתחילה לרדת, ומתחיל מחזור חדש.
פתיחת וסגירת השסתומים המתאימים ברגע הנכון מתבצעת על ידי גל זיזים. גל הזיזים מונע על ידי גל הארכובה של המנוע באמצעות רצועה או שרשרת תזמון ולעיתים באופן ישיר על ידי גלגלי שיניים.
ראו גם

מחזור שתי פעימות
מנוע ונקל
מחזור ארבע פעימות
1. יניקה 
2. דחיסה 
3. עבודה 
4. פליטה
הסיבוב שיוצרת תנועת הבוכנה מועבר בעזרת גלגלי שיניים לפתיחה וסגירה של השסתומים
לחיות עם עצמך

| --- | --- |

 סוגה:  קומדיה, קומדיה רומנטית, קומדיה שחורה 
 יוצרים:  Timothy Greenberg 
 כותבים:  Timothy Greenberg 
 בימוי:  ג'ונתן דייטון, ואלרי פאריס 
 שחקנים:  פול ראד  אשלינג בי 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  8 
 הפקה
 הפצה:  נטפליקס 
 אתר צילומים:  ניו יורק 
 שידור
 רשת שידור:  נטפליקס
 תקופת שידור מקורית:  18 באוקטובר 2019 – הווה
 קישורים חיצוניים
 אתר רשמי
 דף התוכנית ב-IMDb
 
לחיות עם עצמך (באנגלית: Living with Yourself) היא סדרת טלוויזיה קומית אמריקאית שנוצרה על ידי טימותי גרינברג ואשר הוקרנה לראשונה ב-18 באוקטובר 2019 בנטפליקס. בסדרה מככבים פול ראד ואשלינג בי. פול ראד משמש גם כמפיק בכיר של הסדרה, לצידם של גרינברג, אנתוני ברגמן, ג'ף שטרן, טוני הרננדז, ג'ונתן דייטון וואלרי פאריס וג'פרי בליץ.
תקציר העלילה

מיילס אליוט (פול ראד) עובר טיפול מסתורי, המפתה אותו בהבטחה לחיים טובים יותר. להפתעתו, הוא מגלה שהוא הוחלף בגרסה משובטת של עצמו.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| פול ראד | מיילס אליוט "הישן" | רעיונאי ב-Pool Marketing ובעלה של קייט, שאיננו מאושר מחייו. |
| פול ראד | מיילס אליוט "החדש" | שיבוט של מיילס אליוט "הישן". |
| אשלינג בי | קייט אליוט | אשתו של מיילס "הישן". אדריכלית פנים עצמאית. |
| אלייה שאוקט | מאיה | אחותו-למחצה של מיילס |
| דסמין בורג'ס | דן | קולגה של מיילס ב-Pool Marketing |
| קרן פיטמן | לינור פול | הבוסית של מיילס, הבעלים והמנהלת של Pool Marketing |
| זואי צ'או | קיילין | פקידת קבלה ב-Pool Marketing |

כמו כן, בסדרה משתתף טום בריידי בהופעת קמאו.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 18 באוקטובר 2019 | 18 באוקטובר 2019 |
הפקה

ב-16 בפברואר 2017 פורסם כי ערוץ IFC הזמין סדרת טלוויזיה קומית חדשה שיצר טימותי גרינברג. המפיקים הבכירים של הסדרה היו צפויים לכלול את גרינברג, ג'פרי בליץ, אנתוני ברגמן וג'ף שטרן. בליץ היה אמור לשמש גם כבמאי הסדרה, אשר אמורה לעלות לשידור בכורה במהלך שנת 2018. חברות ההפקה המעורבות בסדרה היו אמורות להיות Likely Story ו-Jax Media.
ב-10 באוגוסט 2018 פורסם כי הפרויקט עבר לנטפליקס, שהזמינה עונה אחת שתכלול 8 פרקים. הסדרה אמורה הייתה להיכתב על ידי גרינברג שהיה צפוי גם להפיקה לצד בליץ, ברגמן, שטרן, טוני הרננדז, ג'ונתן דייטון, ולרי פריס ופול ראד. ג'ונתן דייטון וואלרי פאריס היו צפויים לשמש גם כבמאים של הסדרה. בהודעה לתקשורת, שבה דווח על מעבר הסדרה לנטפליקס, דווח גם כי פול ראד לוהק לתפקיד הראשי הכפול. ב-28 באוגוסט 2018 פורסם כי גם אייסלינג ביאה הצטרפה לסדרה.
צילומי העונה הראשונה התקיימו בניו יורק בשנת 2018.
הפצה

טריילר לסדרה שוחרר ב-16 בספטמבר 2019.
תגובות

באתר האינטרנט Rotten Tomatoes, לסדרה דירוג של 83% המבוסס על 48 ביקורות, עם ציון ממוצע של 7.14 מתוך 10. על פי דעת הרוב, נכתב בתאר כי הסדרה "מוזרה, סוריאליסטית ומפתיעה", ועל אף שאיננה עומדת ברמת הציפיות שיש ממנה, הסדרה "נותרת מרתקת בזכות הכתיבה החכמה והכוח העצום של התפקיד הכפול שמגלם פול ראד". באתר Metacritic, לסדרה ציון ממוצע משוקלל של 72 מתוך 100, המבוסס על 22 מבקרים, מה שמצביע על "ביקורות חיוביות בדרך כלל".
ראו גם

בעל משוכפל (אנ') - סרט קולנוע אמריקאי משנת 1996 בבימויו של הרולד ראמיס בכיכובם של מייקל קיטון, אנדי מקדואל ויוג'ין לוי.
הערות שוליים

↑   ציוץ של See What's Next ברשת החברתית אקס (טוויטר), 22 באוגוסט 2019
↑  Goldberg, Matt (16 בספטמבר 2019). "Paul Rudd Goes to War with Paul Rudd in the Trailer for Netflix's 'Living with Yourself'". Collider. נבדק ב-16 בספטמבר 2019. {{cite web}}:  (עזרה)
↑  Pedersen, Erik (16 בפברואר 2017). "IFC Orders 'Living With Yourself,' Scripted Comedy Series From 'Daily Show' Veteran". Deadline Hollywood. נבדק ב-10 באוגוסט 2018. {{cite web}}:  (עזרה)
↑  O'Connell, Michael (10 באוגוסט 2018). "IFC Orders Comedy 'Living With Yourself' From 'Daily Show' Scribe". The Hollywood Reporter (באנגלית). נבדק ב-10 באוגוסט 2018. {{cite web}}:  (עזרה)
1 2  Petski, Denise (10 באוגוסט 2018). "Paul Rudd To Topline Netflix Comedy Series 'Living With Yourself' From Timothy Greenberg". Deadline Hollywood. נבדק ב-10 באוגוסט 2018. {{cite web}}:  (עזרה)
↑  Kroll, Justin (10 באוגוסט 2018). "Paul Rudd to Star in Netflix Series 'Living With Yourself'". Variety. נבדק ב-10 באוגוסט 2018. {{cite web}}:  (עזרה)
↑  Goldberg, Lesley (10 באוגוסט 2018). "Paul Rudd to Topline Netflix Comedy Series 'Living With Yourself'". The Hollywood Reporter (באנגלית). נבדק ב-10 באוגוסט 2018. {{cite web}}:  (עזרה)
↑  Romano, Nick (10 באוגוסט 2018). "A double dose of Paul Rudd! 'Ant-Man' star to play dual roles in new Netflix series". Entertainment Weekly (באנגלית). נבדק ב-10 באוגוסט 2018. {{cite web}}:  (עזרה)
↑  Tartaglione, Nancy (28 באוגוסט 2018). "Aisling Bea Joins Netflix's 'Living With Yourself' Opposite Paul Rudd". Deadline Hollywood. נבדק ב-28 באוגוסט 2018. {{cite web}}:  (עזרה)
↑  "Monday, Dec. 10 Filming Locations for Living with Myself, The Rookie, The Good Fight, & more!". On Location Vacations. 10 בדצמבר 2018. נבדק ב-18 באוקטובר 2019. {{cite web}}:  (עזרה)
↑  Webb Mitovich, Matt (16 בספטמבר 2019). "Paul Rudd Is Jealous of Paul Rudd in Living With Yourself Netflix Trailer". TVLine. נבדק ב-16 בספטמבר 2019. {{cite web}}:  (עזרה)
↑  "Living with Yourself: Season 1 (2019)". Rotten Tomatoes. נבדק ב-24 באוקטובר 2019. {{cite web}}:  (עזרה)
↑  "Living with Yourself - Season 1 Reviews". Metacritic. נבדק ב-16 באוקטובר 2019. {{cite web}}:  (עזרה)
קרב מונז'ואיק (1641)

קרב מונז'ואיק התרחש ב-26 בינואר 1641 במהלך מלחמת הקוצרים. כוח ספרדי בפיקודו של פדרו פחרדו (אנ') פתח במתקפה על הצבא הקטלוני בראשות פרנססק דה טמריט (אנ'), בתמיכת פרשים צרפתיים. הכוח הספרדי טבח לפני כן במאות מורדים שניסו להיכנע בקמברילס.
המורדים הקטלונים תפסו עמדה במרומי גבעת מונז'ואיק ששלטה על העיר ברצלונה. הספרדים ניסו מספר פעמים לכבוש את טירת מונז'ואיק, אך נהדפו. לבסוף כוח גדול של מורדים קטאלונים תקף את הספרדים מכיוון ברצלונה. מספר גדול של חיילים ספרדים נהרגו והשאר נסוגו לטרגונה לאורך החוף.
בין ההרוגים בקרב היה ג'ון אוניל (אנ'), הרוזן הגולה מטיירון, אשר שירת עם גדוד אירי בצבא הספרדי.
לקריאה נוספת

Elliott, John (1963). The revolt of the Catalans: a study in the decline of Spain (1598–1640). Cambridge: Cambridge University Press. מסת"ב 0-521-27890-2.
Serra, Eva. La guerra dels segadors. Ed. Bruguera (Barcelona, 1966)
חיילים ספרדים באדום, קטלונים בכחול
הסנדק של הארלם

| --- | --- |

 סוגה:  דרמה משטרתית 
 בימוי:  ג'ון רידלי 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  3 
 מספר פרקים:  30 (נכון ל־22 בינואר 2023) 
 הפקה
 הפצה:  דיסני+ 
 אתר צילומים:  ניו יורק 
 שידור
 רשת שידור:  MGM+ 
 תקופת שידור מקורית:  29 בספטמבר 2019 – הווה 
 קישורים חיצוניים
 אתר רשמי
 דף התוכנית ב-IMDb
 
הסנדק של הארלם (באנגלית Godfather of Harlem) הוא סדרת דרמת פשע אמריקאית, שעלתה לראשונה ב-29 בספטמבר 2019 ברשת Epix. הסדרה נכתבה על ידי כריס ברנקאטו ופול אקשטיין ומככב בה פורסט ווייטקר, שהוא גם מפיק בכיר לצד נינה יאנג בונגיובי, ג'יימס אצ'סון, ג'ון רידלי ומרקון סמית'.
העונה הראשונה כללה 10 פרקים והיא הסתיימה ב-1 בדצמבר 2019. ב-12 בפברואר 2020 חודשה הסדרה לעונה שנייה שעלתה בבכורה ב-18 באפריל 2021, וכללה גם היא 10 פרקים והסתיימה ב-29 באוגוסט 2021. העונה השלישית, בת 7 פרקים, עלתה בינואר 2023.
עלילה

הסנדק של הארלם מספר את "סיפורו האמיתי של בוס הפשע הידוע לשמצה, באמפי ג'ונסון, שבתחילת שנות השישים חזר מעשר שנות מאסר כדי למצוא את השכונה שהוא שלט בעבר חסרת שליטה. כשהרחובות נשלטים על ידי ההמון האיטלקי, באמפי מבין שהוא צריך לקחת על עצמו את ניהול משפחת הפשע כדי להחזיר את השליטה. במהלך המאבק האכזרי הוא כורת ברית עם המטיף הרדיקלי מלקולם אקס - תוך שהוא תופס את עלייתו הפוליטית של מלקולם בסימן המהפך החברתי ומלחמת האספסוף המאיימת לקרוע את העיר."
שחקנים ודמויות > דמויות ראשיות

פורסט ווייטקר בתפקיד באמפי ג'ונסון
אילפנש חדרה בתפקיד מיימה ג'ונסון, אשתו של באמפי
אנטואנט קרואו-לגאסי בתפקיד אליז ג'ונסון, בתו המכורה להרואין של באמפי
נייג'ל תאץ' כמלקולם אקס, ידיד ותיק של באמפי ומנהיג אומת האסלאם
קלווין הריסון ג'וניור בתור טדי גרין, מוזיקאי שאפתן וחבר של סטלה
רפי גברון בתפקיד ארני נונצי
לוסי פריי בתור סטלה ג'יגנטה, בתו של וינסנט וחברתו של טדי
וינסנט ד'אונופריו בתפקיד וינסנט "הסנטר" ג'יגנטה
ג'יאנקרלו אספוזיטו בתפקיד אדם קלייטון פאוול ג'וניור.
שחקנים ודמויות > דמויות משנה

פול סורווינו בתפקיד פרנק קוסטלו
צ'אז פלמינטרי בתפקיד ג'ו בוננו
קתרין נרדוצ'י בתפקיד אולימפיה ג'יגנטה
אריק לה-ריי הארווי בתפקיד דל צ'אנס
אלביס נולסקו בתפקיד נאט פטיגרו
דמי סינגלטון בתפקיד מרגרט ג'ונסון
סטיב וינוביץ' כסנאטור ג'ון מקלן
טראמיל טילמן בתפקיד בובי רובינסון
רוזלין רף בתפקיד דליה גרין
גרגורי קיופי בתפקיד ריקי השמן
אריק ווסט כריצ'י
מרקן סמית בתפקיד ג'ון בירד
דריק אוגוסטין כמוחמד עלי
קליפטון דייוויס בתפקיד אלייז'ה מוחמד
דומיניק פומוסה בתפקיד הכומר לואי ג'יגנטה
שחקנים ודמויות > דמויות אורחות

ג'סמין סאליבן בתפקיד מרי וולס
אלו בלאק בתפקיד לאונרד, חבר של סטלה, שנהרג מאוחר יותר על ידי ארני
הפקה > פיתוח

ב-25 באפריל 2018, הוכרז כי EPIX הזמינה עונה ראשונה המורכבת מעשרה פרקים שעתידים לצאת לבכורה בשנת 2019. את הסדרה יכתבו כריס ברנקאטו ופול אקשטיין אשר יפיקו לצד פורסט ווייטקר, נינה יאנג בונגיובי, ג'יימס אצ'סון ומרקן סמית'. חברות הפקה שמעורבות בסדרה כוללות את אולפני ABC Signature וחברת Significant Productions.
ב-19 ביוני 2018 דווח כי ג'ון רידלי יביים את הפרק הראשון של הסדרה.
הפקה > ליהוק

לצד הודעת ההזמנה הראשונית של הסדרה, אושר שפורסט ווייטקר יככב בסדרה בתפקיד באמפי ג'ונסון. בספטמבר 2018 הוכרז כי וינסנט ד'אונופריו, אילפנש האדרה, אנטואנט קרואו-לגאסי, נייג'ל תאץ', קלווין הריסון ג'וניור, לוסי פריי ופול סורווינו לוהקו לתפקידים ראשיים. באוקטובר 2018 דווח כי ג'יאנקרלו אספוסיטו ורפי גברון הצטרפו לסדרה. ב-8 בינואר 2019, הוכרז כי קתרין נרדוצ'י לוהקה לתפקיד משני.
הפקה > צילומים

על פי הדיווחים, צילומי הסדרה החלו בספטמבר 2018 בעיר ניו יורק.
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרס סטלייט | סדרת הדרמה הטובה ביותר | הסנדק של הארלם | מועמדות |
| פרס NAACP Image | השחקן הטוב ביותר בסדרת דרמה | פורסט ויטאקר | מועמדות |
| פרס NAACP Image | שחקן המשנה הטוב ביותר בסדרת דרמה | ג'אנקרלו אספוזיטו | מועמדות |
| פרס גילדת הכותבים של אמריקה | דרמה אפיזודית | "Our Black Shining Prince", כריס ברנקטו ומייקל פאנס | מועמדות |
הערות שוליים

↑  "Video: New Trailer for the EPIX Original Series "Godfather of Harlem" Released". The Futon Critic. 14 ביוני 2019. {{cite web}}:  (עזרה)
1 2 3  Petski, Denise (25 באפריל 2018). "Forest Whitaker To Topline Straight-To-Series Crime Drama At Epix". Deadline Hollywood. נבדק ב-25 באפריל 2018. {{cite web}}:  (עזרה)
↑  "הסנדק של הארלם", באתר ‏מאקו‏, 29 בספטמבר 2019
↑  Otterson, Joe (25 באפריל 2018). "Forest Whitaker to Star in Epix Drama Series 'Godfather of Harlem'". Variety. נבדק ב-25 באפריל 2018. {{cite web}}:  (עזרה)
↑  Goldberg, Lesley (25 באפריל 2018). "Forest Whitaker to Star in Epix Straight-to-Series Crime Drama (Exclusive)". The Hollywood Reporter. נבדק ב-25 באפריל 2018. {{cite web}}:  (עזרה)
↑  Andreeva, Nellie (19 ביוני 2018). "John Ridley To Direct First Episode Of 'Godfather Of Harlem' Epix Crime Drama". Deadline Hollywood. נבדק ב-19 ביוני 2018. {{cite web}}:  (עזרה)
↑  Goldberg, Lesley (11 בספטמבר 2018). "Vincent D'Onofrio to Star Opposite Forest Whitaker in Epix's 'Godfather of Harlem' (Exclusive)". The Hollywood Reporter. נבדק ב-14 בספטמבר 2018. {{cite web}}:  (עזרה)
↑  Petski, Denise (12 בספטמבר 2018). "'Godfather Of Harlem': Ilfenesh Hadera To Co-Star In Epix Crime Drama". Deadline Hollywood. נבדק ב-14 בספטמבר 2018. {{cite web}}:  (עזרה)
↑  Petski, Denise (19 בספטמבר 2018). "'Godfather Of Harlem': Antoinette Crowe-Legacy Joins Forest Whitaker Epix Series". Deadline Hollywood. נבדק ב-19 בספטמבר 2018. {{cite web}}:  (עזרה)
↑  Petski, Denise (21 בספטמבר 2018). "'Godfather Of Harlem': Nigél Thatch To Star As Malcolm X In Epix Drama Series". Deadline Hollywood. נבדק ב-21 בספטמבר 2018. {{cite web}}:  (עזרה)
↑  Petski, Denise (26 בספטמבר 2018). "'Godfather Of Harlem': Kelvin Harrison Jr. & Lucy Fry Cast In Epix Drama Series". Deadline Hollywood. נבדק ב-26 בספטמבר 2018. {{cite web}}:  (עזרה)
↑  Petski, Denise (27 בספטמבר 2018). "'Godfather Of Harlem': Paul Sorvino To Star In Epix Drama Series". Deadline Hollywood. נבדק ב-27 בספטמבר 2018. {{cite web}}:  (עזרה)
↑  Andreeva, Nellie (2 באוקטובר 2018). "'Godfather Of Harlem': Giancarlo Esposito To Star In Epix Drama Series". Deadline Hollywood. נבדק ב-2 באוקטובר 2018. {{cite web}}:  (עזרה)
↑  Petski, Denise (8 באוקטובר 2018). "'A Star Is Born's Rafi Gavron Joins Epix Crime Drama 'Godfather Of Harlem'". Deadline Hollywood. נבדק ב-8 באוקטובר 2018. {{cite web}}:  (עזרה)
↑  Petski, Denise (8 בינואר 2019). "'Godfather Of Harlem' Casts Kathrine Narducci; Juan Riedinger Joins 'Claws'". Deadline Hollywood. נבדק ב-8 בינואר 2019. {{cite web}}:  (עזרה)
↑  Welch, Rebecca (18 ביולי 2018). "Follow Cynthia Erivo Underground in 'Harriet'". Backstage. נבדק ב-22 ביולי 2018. {{cite web}}:  (עזרה)
↑  I. P. A. Admin, IPA Reveals Nominations for the 28th Satellite™ Awards | International Press Academy (באנגלית אמריקאית)
↑  Winners, NAACP Image Awards (באנגלית אמריקאית)
↑  2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
סרבנט (סדרת טלוויזיה, 2019)

| --- | --- |

כרזה
 סוגה:  מסתורין אימה דרמה
 יוצרים:  טוני בסגאלופ מ. נייט שאמלאן
 כותבים:  טוני בסגאלופ 
 בימוי:  מ. נייט שאמלאן, ג'ון דאל, Celine Held, Logan George, Severin Fiala, ורוניקה פרנץ, Carlo Mirabella-Davis, Isabella Eklöf, Lisa Brühlmann, דניאל סקהיים, ז'וליה דוקורנו, נמרוד אנטל, Alexis Ostrander, Dylan Holmes Williams, אישנה שאמאלאן, בפסקה זו רשומה אחת נוספת שטרם תורגמה 
 שחקנים:  טובי קבל (Sean Turner)  רופרט גרינט (Q112918755)  נל טייגר פרי (Q112918858)  לורן אמברוז (Dorothy Turner)  טוני רוולורי (Q112918871) 
 ארץ מקור:  ארצות הברית 
 שפות:  אנגלית 
 מקום התרחשות:  פילדלפיה 
 מספר עונות:  4 
 מספר פרקים:  40 (נכון ל־17 במרץ 2023) 
 הפקה
 מפיקים בפועל:  טוני בסגאלופ, טוד בלק, מ. נייט שאמלאן, סטיב טיש 
 חברת הפקה:  Blinding Edge Pictures, Escape Artists 
 הפצה:  אפל TV פלוס 
 אתר צילומים:  פילדלפיה, Bethel Township, Garnet Valley 
 צלמים:  מייק גילאקיס 
 מוזיקה:  Trevor Gureckis 
 שידור
 רשת שידור:  אפל TV פלוס 
 תקופת שידור מקורית:  28 בנובמבר 2019 – 17 במרץ 2023 
 קישורים חיצוניים
 אתר רשמי
 דף התוכנית ב-IMDb
 
סרבנט (באנגלית: Servant, בתרגום מילולי: משרתת) היא סדרת טלוויזיה מוזרמת מסוגות הדרמת מסתורין ואימה של אפל TV פלוס. הסדרה מתמקדת באירועים מעוררי פליאה ומתח שמתרחשים לפני ואחרי הגעתה של מטפלת מסתורית לביתם של הזוג ששוכר את שירותיה. הסדרה נוצרה על ידי טוני בסגאלופ כשלצידו מסייע בהפקה מ. נייט שאמלאן, אשר מוכר כיוצר פורה של מותחנים מפורסמים כגון הסרט החוש השישי.
העונה הראשונה עלתה לשידור ב-28 בנובמבר 2019.. העונה השנייה עלתה לשידור ב-15 בינואר 2021. העונה השלישית עלתה לשידור ב-21 בינואר 2022. העונה הרביעית והאחרונה עלתה לשידור ב-13 בינואר 2023.
תקציר העלילה > תמצית בסיסית

זוג אמיד מפילדלפיה, אשת תקשורת ושף, שוכרים בחורה צעירה בעלת חזות שברירית כמטפלת שתגור עימם ותסייע בגידול בנם התינוק. כניסתה לחייהם מתרחשת בעת שבה רב הנסתר על הגלוי בביתם ונוכחותה מובילה לשרשרת של אירועים מסתוריים וגילויים מטלטלים המייצרים תחושת מבוך של סודות.
תקציר העלילה > תמצית מורחבת

הבהרה: תמצית זו כוללת ספויילרים לחלקה הראשוני של הסדרה.
לאחר ששון ודורותי חוו אובדן של בנם התינוק תודעתה של דורותי, אשר לא מסוגלת לשאת את האובדן, נאטמת לקיומו של אותו אירוע מכונן. מתוך רצון לסייע לה לעכל ולהשלים עם אירועי העבר, אשת רפואה אלטרנטיבית ממליצה על שימוש בבובה של תינוק שנתפסת על ידי דורותי כיצור חי. אשליה זו כה חזקה מבחינתה שהיא מתעקשת לשכור מטפלת שתסייע בגידול "הילד". לתדהמת משפחתה של דורותי, לאחר הגעת המטפלת מתרחש דבר פלאי שהם מתקשים להבין.
שחקנים ודמויות > דמויות ראשיות

נל טייגר פרי – ליאן גרייסון. מטפלת צעירה ומסתורית.
לורן אמברוז – דורותי טרנר. אשת תקשורת אסרטיבית. אשתו של שון.
טובי קבל – שון טרנר. שף שעובד מהבית. בעלה של דורותי.
רופרט גרינט – ג'וליאן פירס. אח של דורותי.
שחקנים ודמויות > דמויות משנה

טוני רוולורי – טובי. עוזר שף שלפעמים עובד עבור שון.
פיליפ ג׳יימס בראנון – רוסקו. חוקר פרטי.
בוריס מקגיבר – הדוד ג'ורג'. אדם מהעבר של ליאן.
טוד וורינג – פרנק פירס. אבא של דורותי וג'וליאן.
סקירת הסדרה

| עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 28 בנובמבר 2019 | 17 בינואר 2020 |
|  | 2 | 10 | 10 | 15 בינואר 2021 | 19 במרץ 2021 |
|  | 3 | 10 | 10 | 21 בינואר 2022 | 25 במרץ 2022 |
|  | 4 | 10 | 10 | 13 בינואר 2023 | 17 במרץ 2023 |
הפקה

בפברואר 2018 התפרסם שחברת אפל הזמינה את עונתה הראשונה של הסדרה. במהלך החצי השני של 2018 התפרסם שאמברוז, טייגר פרי, קבל וגרינט לוהקו לתפקידים הראשיים. במרץ 2020 התפרסם שהפקת העונה השנייה הושבתה בעקבות התפרצות מגפת הקורונה.
הערות שוליים

1 2  Nellie Andreeva (February 27, 2018). Apple Orders M. Night Shyamalan Psychological Thriller TV Series. Deadline. Retrieved February 6, 2025
↑  (November 19, 2019). Apple premieres “Servant,” coming to Apple TV+ November 28. Apple.com. retrieved April 27, 2022
↑  Nicholas Grant (December 31, 2020). Apple TV's Servant Season 2: Release Date, Plot, Trailer and News to Know. CBR. Retrieved February 6, 2025
↑  Matt Villei (October 29, 2021). 'Servant' Season 3 Trailer Reveals a Release Date for M. Night Shyamalan's Apple TV+ Series. Collider. Retrieved February 6, 2025
↑  Marco Vito Oddo (October 26, 2022). ‘Servant’ Season 4 Trailer Delivers a Taste of the Mind-Bending Finale to M. Night Shyamalan's Series. Collider. Retrieved February 6, 2025
↑  Andreeva, Nellie (22 באוגוסט 2018). "Lauren Ambrose & Nell Tiger Free To Star In M. Night Shyamalan's Apple Series". Deadline. נבדק ב-30 במרץ 2022. {{cite web}}:  (עזרה)
↑  Petski, Denise (30 בנובמבר 2018). "Rupert Grint Joins M. Night Shyamalan's Apple Series". Deadline. נבדק ב-30 במרץ 2022. {{cite web}}:  (עזרה)
↑  Andreeva, Nellie (4 בדצמבר 2018). "Toby Kebbell To Star In M. Night Shyamalan's Apple Series". Deadline. נבדק ב-30 במרץ 2022. {{cite web}}:  (עזרה)
↑  Andreeva, Nellie (13 במרץ 2020). "Coronavirus: All Apple TV+ Active Series Shut Down, Including 'See', 'For All Mankind,' 'Servant' & 'Mythic Quest'". Deadline. נבדק ב-30 במרץ 2022. {{cite web}}:  (עזרה)
השחקנים הראשיים, משמאל לימין: רופרט גרינט, לורן אמברוז, נל טייגר פרי, טובי קבל
הארלי קווין (סדרת טלוויזיה)

| --- | --- |

סמליל הסדרה
 מבוסס על:  דמותה של הארלי קווין מאת פול דיני וברוס טים
 סוגה:  גיבורי-על אנימציה למבוגרים קומדיה שחורה פעולה
 יוצרים:  ג'סטין הלפרן פטריק שומאכר דין לורי
 בימוי:  Juan Jose Meza-Leon 
 מדבבים:  קיילי קווקו לייק בל דידריך בדר אלן טודיק טוני הייל רון פונץ'
 ארץ מקור:  ארצות הברית ארצות הברית
 שפות:  אנגלית
 מספר עונות:  4 
 מספר פרקים:  43 (נכון ל־15 בספטמבר 2022) 
 הפקה
 מפיק:  Justin Halpern 
 מפיקים בפועל:  דין לורי ג'סטין הלפרן פטריק שומאכר קיילי קווקו סאם ליסט
 חברת הפקה:  Ehsugadee Productions Yes, Norman Productions DC Entertainment Warner Bros. Animation
 הפצה:  האחים וורנר טלוויזיה, HBO Max 
 עורכים:  ג'יימס אטקינסון אנני דה ברוק קרייג פולסן
 מוזיקה:  ג'פרסון פרידמן
 אורך פרק:  23 דקות
 שידור
 רשת שידור:  DC Universe (אנ') Adult Swim (בקנדה)
 פורמט (תמונה):  (4K (Ultra HD
 תקופת שידור מקורית:  29 בנובמבר 2019 – הווה
 קישורים חיצוניים
 דף התוכנית ב-IMDb
 
הארלי קווין (באנגלית: Harley Quinn) היא סדרת אנימציה טלוויזיונית אמריקאית לקהל בוגר מסוגת קומדיה שחורה המבוססת על דמות הקומיקס מבית DC של הנבלית הארלי קווין, שנוצרה על ידי פול דיני וברוס טים. עונתה הראשונה של הסדרה עלתה לשידור בשירות ההזרמה DC Universe (אנ') ב-29 בנובמבר 2019. עונתה השלישית של הסדרה עלתה לשידור ב-28 ביולי 2022 בשירות "HBO Max".